open-index/open-wikipedia-markdown huggingface dataset:
Johan Støa (politiker)

**Johan Støa** (1913–1973) var en norsk politiker og fagforeningsleder fra Verdal. Han var stortingsrepresentant for Nord-Trøndelag fra 1965 til sin død i 1973. Han representerte Arbeiderpartiet.

## Liv og virke
Han var vokste opp på et småbruk i Støa, som faren hadde kjøpt fra en av Hallem-gårdene i Verdal.

Mens han ennå gikk framhaldsskolen, begynte han som gårdsarbeider. Han var senere skogs- og bygningsarbeider, både innen- og utenbygds. Han giftet seg med ungdomskjæresten Signe Fagerberg. De bygde seg et hus på Minsås i Verdal, hvor de hadde arbeidet sammen som unge.

Johan Støa la ned en stor innsats i å fagorganisere land- og skogsarbeiderne i Verdal. Han ble også formann i Norsk Skog- og Landarbeiderforbunds fylkesorganisasjon i Nord-Trøndelag. Fra 1957 til 1959 arbeidet han som kretssekretær i Inntrøndelag arbeiderparti, senere fylkessekretær for hele Nord-Trøndelag.

Han arbeidet deretter som byggeleder og tiltakssekretær i Verdal kommune.

Støa var medlem av Verdal kommunestyre 1948–1965, medlem av formannskapet 1956–1965 og ordfører i Verdal 1963–1967. Som ordfører var han selvskrevent medlem av Nord-Trøndelag fylkesting, der han også ble medlem av fylkesutvalget. Han var også formann i bygningsrådet og styreformann i det kommunale e-verket.

Han var innvalgt på Stortinget fra Nord-Trøndelag fra 1965, og satt i Stortingets kommunalkomité 1965–1971, Stortingets finanskomité 1971–1972 og Stortingets kommunal- og miljøvernkomité 1972–1973. Han var «kraftsosialist» og EF-motstander. Han ble gjenvalgt ved stortingsvalget 1973, men døde to uker etter valget. Steiner Kvalø tok hans plass på Stortinget resten av perioden.

## Referanser


## Eksterne lenker
*
Johan Støa

**Johan Støa** er navnet til flere personer:

*Johan Støa (idrettsmann) (1900–1991), idrettsmann fra Hønefoss
*Johan Støa (politiker) (1913–1973), politiker fra Verdal
Thomas Jacobsen (kjelkehockeyspiller)

**Thomas Jacobsen** (født 4. november 1987) er en norsk kjelkehockeyspiller. Han spiller for Oslo Kjelkehockeyklubb og er kaptein på det Norske Kjelkehockeylandslaget. 

Jacobsen spilte tidligere innebandy, men ble hardt taklet bakfra i oktober 2008, og ble lam fra livet og ned.

Jacobsen debuterte på landslaget i kjelkehockey i oktober 2009, i en privatkamp mot Italia, der han også scoret et av Norges mål. Han deltok på det norske laget som vant bronse i de paralympiske vinterlekene 2010 i Vancouver, der Norge slo Canada 2-1 i bronsefinalen. I 2011 var han med og vant bronse ved EM i kjelkehockey.

Han har, etter han ble skadet, etablert seg på et meget høyt nivå som kjelkehockeyspiller på det norske landslaget. Både nasjonalt og internasjonalt. Han har blitt kåret til banens beste spiller flere ganger og avgjort mange kamper under internasjonale turneringer. Gjennombruddet kom da han under en turnering i Japan avgjorde mot USA og ble kåret til banens beste spiller. 

Thomas Jacobsen er sponset av Reebok og har Reebok som sin personlige sponsor. Han har også signert en avtale med Ziplatti som han har som sin personlige sponsor. 

Den 1. desember 2011 ble han skadet på nytt, i en landskamp mot USA, og ble lammet fra halsen og ned. På nytt måtte han trene seg opp, og denne gangen samarbeidet han med bl.a. Anders Myrvold. Han har begynt med sitteski, og har som mål å delta i paralympiske vinterleker 2014.

## Referanser


## Eksterne lenker
* Profil på Vancouver 2010
Sjokolade- og sukkervareavgift

**Sjokolade- og sukkervareavgift** var en norsk særavgift til statskassen.

Avgiften på sjokolade- og sukkervarer ble innført i 1922. Avgiften var først fiskalt begrunnet (skattlegging av luksusvarer), men i nyere tid hevdes formålet å være å forebygge kostholdsrelaterte sykdommer.

Avgiftsplikten omfattet sukkervarer, herunder hvit sjokolade, tyggegummi, karameller, pastiller, sukkertøy og drops. Avgiftsplikten omfattet også sjokolade og andre næringsmidler som inneholder kakao. Ulike typer kjeks som søte kjeks, småkaker, vafler og vaffelkjeks var avgiftspliktig når de enten var helt overtrukket (eventuelt unntatt bunnen) med sjokolade-, kakao- og/eller sukkerholdig masse, eller delvis overtrukket og/eller hadde mellomlag av sjokolade-, kakao- eller sukkermasse, og hvor vekten av massen utgjorde mer enn 50 % av kjeksens samlede vekt. Avgiftsplikten omfattet også drops, tyggegummi og andre godterier uten innhold av sukker. Avgiftsplikten oppstod som hovedregel ved uttak fra godkjent lager eller ved innførsel. Det ble gitt fritak for avgiften blant annet for varer som brukes som råstoff ved framstilling av varer.

I 2008 var statens inntekter fra sjokolade- og sukkervareavgiften 1,090 milliard kroner. I 2007 kostet hver produksjonsarbeidsplass i Norge kr  kroner i sjokolade- og sukkervareavgift.

I 2020 var sjokolade- og sukkervareavgiften 21,22 kroner per kilogram av varens avgiftspliktige vekt.

Sverige og Finland avskaffet på 1900-tallet sjokoladeavgiften, noe som satte norske sjokoladeprodusenter i en vanskelig konkurransesituasjon. Hval Sjokoladefabrikk omgjorde i 2000 sin sjokoladehval til å ha sjokolade*under*trekk, og markedsførte den som kake. Etter et halvt års korrespondanse godkjente Toll- og avgiftsdirektoratet produktet som kake, og frafalt dermed kravet om sjokoladeavgift, noe som senket salgsprisen fra tre til to kroner.

Norge avskaffet avgiften i statsbudsjettet for 2021.

## Referanser


## Eksterne lenker
* Særavgiftsloven
* Vedtak om særavgifter, 2010
* Forskrift om særavgifter
Slaget ved Kynoskephalai

**Slaget ved Kynoskephalai** var det avgjørende slaget under andre makedonerkrig. Slaget sto ved Kynoskephalai i Thessalia i 197 f.Kr., der legionene til Titus Flaminus slo kong Filip V av Makedonia falanks. Romerne lokket makedonerne ut i ulendt terreng med å torturere landsbykvinner. Makedonerne ble rasende, men da de kom ut i det ulendte terrenget ble falanksen brutt og romerne slaktet dem ned.

## Se også
* Slaget ved Kynoskephalai (364 f.Kr.)
Thomas Jacobsen

**Thomas Jacobsen** er navnet til flere personer:

*Thomas Jacobsen (offiser) (1909–1971), norsk offiser i sjøforsvaret
*Thomas Jacobsen (seiler) (født 1972), dansk OL-vinner i seiling
*Thomas Jacobsen (fotballspiller) (født 1983), norsk fotballspiller
*Thomas Jacobsen (kjelkehockeyspiller) (født 1987), norsk kjelkehockeyspiller
Øystein Dørum

**Øystein Dørum** (født 9. april 1962 i Bærum) er en norsk økonom og markedskommentator. Han var sjeføkonom ved DNB Markets frem til 2016 da han gikk til Næringslivets Hovedorganisasjon for å jobbe som sjeføkonom.  

Han er storebror til rockemusikeren Aslak Dørum (født 1964) i DumDum Boys og var selv bassist sammen med Aslak i bandet «Pink Dirt», som i 1979 var en av landets absolutt første i sjangeren pønkrock. Etter Eikeli videregående skole i Bærum, drev Øystein med Turnéteateret en tid. Dørum studerte til cand.mag. i  samfunnsøkonomi på Universitetet i Oslo fra 1982 til 1987 og tok en mastergrad fra London School of Economics i 1988.  Fra 1988 til 1995 jobbet han i Finansdepartementet, der han i 1994 ble forfremmet fra rådgiver til underdirektør, hvorpå han var tre år hos Sparebanken NOR som seniorøkonom. Fra 1998 til 2016 jobbet han for DNB.

## Referanser


## Eksterne lenker
* 
*  @oydorum, hans egen Twitterkonto
Omregistreringsavgift

**Omregisteringsavgift** er en særavgift til statskassen.

Omregisteringsavgiften ble innført i 1956 som en utbygging av den alminnelige omsetningsavgiften. Omregisteringsavgiften ble videreført ved overgangen fra omsetningsavgift til merverdiavgift i 1970. Det skal ikke betales merverdiavgift ved omsetning av kjøretøy som tidligere har vært registrert her i landet (brukte kjøretøy). Det skal isteden betales omregisteringsavgift ved omregistrering av slike kjøretøy. 

Kjøretøyene som omfattes av avgiftsplikten er delt i fire grupper:

*a. Mopeder, motorsykler mv.
*b. Personbiler og busser
*c. Lastebiler, varebiler, kombinerte biler, campingbiler mv.
*d. Biltilhengere, semitrailere mv.

Avgiften er gradert etter vekt og alder og varierer i 2010 fra 626 kroner til 30 534 kroner.

I 2008 var statens inntekter fra omregisteringsavgiften 2 119 mill. kroner.

## Eksterne lenker
* Motorkjøretøy- og båtavgiftsloven
* Vedtak om særavgifter, 2010
* Forskrift om omregistreringsavgift
Sukkeravgift

**Sukkeravgift** er en særavgift til statskassen. Avgiften på sukker ble innført i 1981. Avgiften er først og fremst fiskalt begrunnet, men avgiften har også en helsemessig begrunnelse. Avgiftsplikten omfatter sukker (roe- og rørsukker) samt sirup og sukkeroppløsninger. Avgiftsplikten oppstår som hovedregel ved uttak fra godkjent lager eller ved innførsel. Det gis fritak for avgiften bl.a. for sukker som nyttes til ervervsmessig framstilling av varer. Fra 1922 til 2020 var det også en særavgift på sjokolade- og sukkervarer.

I 2011 var sukkeravgiften 6,94 kr/kg, mens den i 2012 var 7,05 kr/kg, I 2012 var statens inntekter fra sukkeravgiften 193 mill. kroner. i 2016 var avgiften på 7,66 kroner pr. kg.

Tabellen nedenfor sammenstiller informasjon gitt i statsbudsjettene fra 2012, og inkluderer avgift på sjokolade- og sukkervarer til sammenlikningsformål. Tallene for hvert år er hentet fra påfølgende budsjettår, og er derfor de reviderte tallene, ikke det opprinnelige budsjettforslaget for budsjettåret.

## Referanser


## Eksterne lenker
* Om sukkeravgift på regjeringen.no
Hurva-synagogen

**Hurva-synagogen** var hovedsynagogen i Jerusalem på 1500-tallet, og kanskje tidligere. Den ble bygd nær ruinene av en tidligere synagoge tradisjonelt tillagt den rabbinske autoriteten Moses ben Nahman (Nahmanides, haRamban). Hurva-synagogen ble stengt av det daværende osmanske riket i 1589 etter muslimsk press. I 1700 ble eiendommen kjøpt av rabbi Yehuda Chasid og de par hundre tilhengerne hans. De begynte på nybyggingen av synagogen en del år senere, men kom i økonomisk uføre, og synagogen med sine 40 toráruller ble nedbrent av muslimske kreditorer i 1721 — derav navnet «hurva», som betyr *ødeleggelse* på hebraisk. Synagogen ble senere bygd opp igjen av askenasiske sionister på 1830-tallet og gjeninnviet i 1864 som den mest profilerte synagogen i Jerusalem.

Da synagogen ble erobret av Den arabiske legion fra Jordan under slaget om Gamlebyen i Jerusalem i 1948, sprengte de den i lufta med dynamitt for å vise at de kontrollerte Det jødiske kvarteret.

Etter at området igjen kom under israelsk kontroll i 1967 ble det lagt fram flere planer om hvordan gjenoppbyggingen skulle skje. Etter mange år med diskusjoner og debatt ble en minneportal bygd på stedet i 1977, som i seg selv ble et landemerke i det jødiske kvarteret.  I 2000 vedtok den israelske regjeringen en plan om å gjenoppbygge synagogen i sin 1800-talls stil. Bygningen ble åpnet 15. mars 2010.

## Referanser


## Eksterne lenker
* Nadav Shragai and Gideon Alon: «Israeli Govt to Rebuild Hurva Synagogue in the Old City»
Mike Blabac

**Mike Blabac** (født 18. januar 1974) er en kjelkehockeyspiller fra USA. 

Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.  

## Eksterne lenker
* Profil på Vancouver 2010
Belgia under Sommer-OL 1960

**Belgia under Sommer-OL 1960** kom på 26.-plass med to sølv- og to bronsemedaljer.

Belgias tropp til Sommer-OL 1960 i Roma besto av 101 utøvere (93 menn og 8 kvinner) som deltok i 16 idretter.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Harald Magnus Andreassen

**Harald Magnus Andreassen** (født 4. november 1956) er en norsk økonom. Han har vært sjeføkonom i First Securities AS siden 1999. 

Han er utdannet samfunnsøkonom (cand.oecon.) ved Økonomisk Institutt ved Universitetet i Oslo fra 1984. Han var konsulent i Den norske Bankforening 1984–1989, konsulent i Scenarier 2000 i 1986, konsulent og partner i ECON Senter for økonomisk analyse 1989–1994 samt sjeføkonom i Elcon Securities AS 1994–1999. Siden 1999 har han vært sjeføkonom i First Securities, som i 2012 ble en del av Swedbank Norge AS. Andreassen beskjeftiger seg med næringsøkonomi og makroøkonomiske spørsmål rundt aksje- og obligasjonsmarkeder. Han holder foredrag, og uttaler seg ofte til media om økonomiske spørsmål.

Andreassen har hatt flere tillitsverv innen sitt felt, blant annet som formann i Nasjonaløkonomisk gruppe i Polyteknisk forening 1994–2007 og medlem av arbeidsutvalget i Polyteknisk forening 2001–2003. Han var også styremedlem i Studentsamskipnaden i Oslo 1982–1984, og er medlem av partiet Høyre.

## Referanser


## Litteratur
* Ola sover alltid - Norsk makroøkonomi på sitt beste
Belgia under Sommer-OL 1952

**Belgia under Sommer-OL 1952**. 135 sportsutøvere fra Belgia, 130 menn og fem kvinner, deltok i seksten sporter under Sommer-OL 1952 i Helsingfors. Belgia kom på 14.-plass med to gull- og to sølvmedaljer. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Trafikkforsikringsavgift til staten

**Trafikkforsikringsavgift til staten (TFA)** er en norsk statlig avgift som følger registrerte kjøretøyer under  kg, sammen med kravet om gyldig ansvarsforsikring (trafikkforsikring). Avgiften kreves inn av forsikringsselskapene sammen med forsikringspremien på kjøretøyet.

### Satser
Trafikkforsikringsavgiften beregnes utfra en døgnsats som betales per antall døgn kjøretøyet er forsikret. Døgnsatsen bestemmes årlig av Stortinget og beløpene er i tabellen under 

## Historikk
*Årsavgift for motorvogn* var en særavgift til statskassen.

Årsavgiften ble pålagt ulike typer kjøretøy med tillatt totalvekt under 7 500&nbsp;kg. Avgiften er delt inn i fire avgiftsgrupper med ulike satser, avhengig av type kjøretøy. Inndelingen er som følger (satser i parentes):

* 1a. Personbiler, varebiler, campingbiler, busser, kombinerte biler, lastebiler, samt trekkbiler med tillatt totalvekt fra og med 3 500&nbsp;kg og årsprøvekjennemerker for kjøretøy (2995 kroner i 2014),
* 1b. dieseldrevne motorvogner (som nevnt i 1a.) som ikke har fabrikkmontert partikkelfilter (3490 kroner i 2014),
* 2. campingtilhengere med egenvekt over 350&nbsp;kg (1120 kroner i 2014),
* 3. motorsykler (1835 kroner per år i 2014),
* 4. traktorer, mopeder, veterankjøretøy, elbil, drosje m.fl. (425 kroner i 2014).

Forløperen til dagens årsavgift ble innført i 1917 og var opprinnelig ment som et midlertidig tiltak for å skattlegge luksus. Årsavgiften er i dag først og fremst en fiskal avgift, det vil si en avgift som har som eneste formål å gi staten inntekter. Fra 2008 fikk årsavgiften også en miljøpolitisk begrunnelse ved at dieselbiler uten fabrikkmontert partikkelfilter fikk høyere årsavgift enn andre kjøretøy i avgiftgruppe 1. Differensieringen ble i første rekke innført for å redusere utslipp av partikler.

Statens inntekter fra årsavgiften utgjorde om lag 8,7 mrd. kroner i 2010.

For kjøretøy over 7500&nbsp;kg gjelder vektårsavgift.

Fra 1. januar 2018 ble årsavgiften erstattet med trafikkforsikringsavgift som kreves inn av forsikringsselskapene. Den nye trafikkforsikringsavgiften følger ansvarsdekning på trafikkforsikringen og beregnes per døgn et kjøretøy er ansvarspliktig etter Bilansvarslova. Dette i motsetning til årsavgiften som ble beregnet per år.

## Referanser


## Eksterne lenker
* Oversikt over avgiftssatser for trafikkforsikringsavgift til staten (fra "Trafikksiden")
*Tollvesenets samleside om bilavgifter
Sør-Korea under Sommer-OL 1960

**Sør-Korea under Sommer-OL 1960**. Trettiseks sportsutøvere fra Sør-Korea deltok i ni sporter under Sommer-OL 1960 i Roma. Sør-Korea vant ikke noen medaljer.
Großschweidnitz

**Großschweidnitz** er en kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;388 innbyggere (31. desember 2008) og er en del av forvaltningsfellesskapet Löbau.

Großschweidnitz ligger i den vestlige delen av kretsen, i dalen til elven Cunnersdorfer Wasser, omkring 7 km sør for Löbau. Like sør for kommunen ligger det 583 meter høye fjellet Kottmar.

Grunnlagt som en landsby i et skogsområde, strekker Großschweidnitz seg fra dalen til Großschweidnitzer Wasser, fra Höllengrund til munningen av elven Litte og til grensen mot Kleinschweidnitz. Kommunen er preget av grøntareal og mye skog, noen ganger med svært gamle trær. Området nordøstover fra Kleinschweidnitz har uregelmessig og spredt skog med spredt bebyggelse. Utypisk for Oberlausitz har ikke stedet hus med bindingsverk *([[Umgebindehaus]])*, men en stor landsbyskole, svært mange villaer som bolighus og en vakker jernbane-viadukt fra århundreskiftet. Populær for fotturister er *Höllengrund*, en legendarisk steinete dal med en fjellbekk og et ensomt «skogshus».

Großschweidnitz var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Referanser


## Eksterne lenker
*
Varmeveksler

En **varmeveksler** er en mekanisk innretning hvor termisk energi overføres som varme fra et fluid med høyere temperatur til et fluid med lavere temperatur. Fluidene kan være separert med en vegg, slik at de aldri blandes eller er i direkte kontakt. Varmevekslere brukes mye i alle typer industri, i klimaanlegg og for å kjøle ned forbrenningsmotorer.
Nederland under Sommer-OL 1960

**Nederland under Sommer-OL 1960**. 111 sportsutøvere, åttien menn og tretti kvinner fra Nederland deltok i tretten sporter. Nederland vant en sølv- og to bronsemedaljer og ble nummer 28 på medaljestatistikken.

## Medaljer

## Medaljevinnerne

## Kilder
* Resultater og profilside  på sports-reference.com
Sverige under Sommer-OL 1960

**Sverige under Sommer-OL 1960**. Sportsutøvere fra Sverige deltok i flere sporter under Sommer-OL 1960 i Roma. Sverige kom på 16.-plass med en gull-, to sølv- og tre bronsemedaljer. William Grut var Sveriges flaggbærer under åpningsseremonien.

## Medaljer

 
## Medaljevinnerne
Jimmy Connelly

**Jimmy Connelly** (født 27. oktober 1989) er en kjelkehockeyspiller fra USA. 

Han deltok både i Paralympiske vinterleker 2006 i Torino og i Paralympiske vinterleker 2010 i Vancouver. Under lekene i 2010 vant USA gull. De slo Japan 2-0 i finalen.  

## Eksterne lenker
* Profil på Vancouver 2010
* Profil på www.usahockey.com
Bjørgan

**Bjørgan** kan sikte til:
* Bjørgan flyplass ved Formofoss i Grong kommune i Nord-Trøndelag
* Bjørgan prestegård i Kvikne i Tynset kommune i Hedmark
* Mari Bjørgan (1950–), norsk artist
* Ungdoms- og Idrettsforeningen Bjørgan, et idrettslag fra Roan kommune i Sør-Trøndelag
Bradley Emmerson

**Bradley «Brad» Emmerson** (født 16. desember 1985) er en kjelkehockeyspiller fra USA. 

Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.  

## Eksterne lenker
* Profil på Vancouver 2010
* Paralympic.org - paralympiske resultater
* Profil på www.usahockey.com
Mali under Sommer-OL 1964

**Mali under Sommer-OL 1964**. To sportsutøvere fra Mali deltok i under Sommer-OL 1964 i Tokyo. Det var første gangen som Mali deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Nidarvoll skole

**Nidarvoll skole** er en offentlig barneskole som ligger på Nidarvoll i Trondheim.

## Historie
Skolen er den eldste i denne delen av Trondheim. Fram til 1969 var skolen en av de største i Trondheim. Dette året ble den nye Nardo skole åpnet, noe som gjorde at det ble færre elever som soknet til Nidarvoll skole.

## Tidligere skolestyrere
* Johannes Wigum, 1961-1968

## Bildegalleri

Nidarvoll skole, Trondheim (2018).jpg|Nidarvoll skole, 2018


## Eksterne lenker
* Skolens nettsider
Jakob Madssøn

**Jakob Madssøn** (død ca. 1568 i Valdres) var en dansk-norsk pedagog og geistlig.

Jakob Madssøn var først rektor i Køge på Sjælland, men ble sendt til Bergen omkring 1546, etter at Geble Pederssøn hadde skrevet til biskop Peder Palladius og bedt om å få en dyktig pedagog. Geble Pederssøn hadde nemlig stiftet en latinskole i Bergen. Jakob Madssøn var en tid rektor i Bergen, før han ble utnevnt til sogneprest i Innvik i Nordfjord. Herfra vendte han siden tilbake til Danmark, men omkring 1555 kalte biskop Jon Guttormssøn i Stavanger ham tilbake til Norge for at han skulle bli rektor ved skolen i Stavanger. Omkring 1562 ble han utnevnt til sogneprest i Stavanger domkirke, og i 1565 til medhjelper hos den nye biskopen, den over 80 år gamle Jens Gregerssøn Riber. Biskopen var nemlig for gammel til å skjøtte embetet sitt skikkelig, og lensherre Erik Rosenkrantz på Bergenhus utnevnte derfor Jakob Madssøn til medhjelper og visitator i Stavanger stift. Han døde av pest omkring 1568 under en visitasreise i Valdres.

## Referanser




## Kilder
* Bang, A. Chr.: *Den norske kirkes historie i reformations-aarhundredet*. Kristiania: Hjalmar Biglers forlag, 1895.
Libya under Sommer-OL 1964

**Libya under Sommer-OL 1964**. Én sportsutøver fra Libya var påmeldt til Sommer-OL 1964 i Tokyo. Det var første gangen Libya deltok i et OL, de vant ikke noen medaljer. Suliman Fighi Hassan var påmeldt på mennenes maraton, men startet ikke.

## Medaljer

## Referanser
Tanganyika under Sommer-OL 1964

**Tanganyika under Sommer-OL 1964**. Fire sportsutøvere fra Tanganyika, alle menn, deltok i friidrett under Sommer-OL 1964 i Tokyo. Det var første gang Tanganyika deltok i et OL. De vant ingen medaljer.

## Medaljer
Lykkeby

**Lykkeby** (**Lyckeby**, **Lyckå**) var en dansk middelalderby i Øster Herred i Blekinge.

## Historie
Byen nevnes første gang i 1449. I 1507 ble Blekinge herjet av svenskene, og Lykkeby med slottet ble plyndret og brent. I 1564 under Den nordiske syvårskrig brant byen igjen ned.

I år 1600 mistet Lykkeby sine køpstadsprivilegier, fordi Christian IV ville styrke den nyanlagte festningsbyen Christianopel. I 1601 befalte kongen at Lykkeby slott skulle rives ned, og stenene brukes til å forsterke befestningen av Christianopel. Den årlige markedsdag ble også flyttet til den nye by. I 1636 beskrives byen som et magert fiskeleie.

Etter freden i Roskilde i 1658 gikk Lykkeby over til Sverige. I 1690 var fattigdommen så stor, at man ikke hadde råd til holde seg med en prest. I 1736 styrtet kirken sammen.

Der hvor middelalderens by lå ligger i dag den svenske Lyckby, som nå mere eller mindre er vokst sammen med Karlskrona.

## Se også de tidligere blekingske byene
*Avskær
*Elleholm
*Kristianopel

## Referanser


## Eksterne lenker
* Flere bilder av Lykkeby slott
Senegal under Sommer-OL 1964

**Senegal under Sommer-OL 1964**. Senegal deltok for første gang i et OL under Sommer-OL 1964 i Tokyo. De vant ikke noen medaljer.

## Medaljer
Nigeria under Sommer-OL 1964

**Nigeria under Sommer-OL 1964**. Nigeria, som deltok for fjerde gang i et OL, vant en bronsemedalje og kom på delt 35.-plass på den uoffisielle medaljestatistikken.  
 
## Medaljer

## Medaljevinnerne

## Eksterne lenker
* OL-resultater på Sports-reference.com
Norge under Sommer-OL 1964

**Norge under Sommer-OL 1964**. 26 utøvere, 24 menn og to kvinner fra Norge, deltok i seks grener i Sommer-OL 1964 i Tokyo. Norge vant ingen medaljer. Seileren Kronprins Harald av Norge var Norges flaggbærer under åpningsseremonien.

## Medaljer

## Bryting

### Gresk-romersk stil

### Fristil

## Friidrett

### Herrer

### Damer

## Roing

## Seiling

## Skyting

## Turn

### Herrer

## Eksterne lenker
* Resultater og profilside  på sports-reference.com
Birgu

**Birgu** (eller **Vittoriosa**) er en by på nordkysten av øya Malta. Byen er en av de såkalte *Three Cities* som ligger ved Grand Harbour. Den har snaut  innbyggere.

## Geografi
Birgu ligger på en kjegleformet halvøy som stikker ut i Grand Harbour. I nordvest ligger *Kalkara Creek* og i sydøst Dockyard Creek. På landsiden grenser byen mot Cospicua som er en av de andre av *Three Cities* og Kalkara. Ytterst på halvøyen ligger det engang for Malteserordenen så viktige Fort St. Angelo og på den andre siden av Grand Harbour ligger Maltas nåværende hovedstad Valletta.

Birgu har et areal på 0,5&nbsp;km². Folketellingen i 2011 viste et innbyggertall på .

## Historie
I tidlig middelalder var Birgu en liten fiskerlandsby. Dominikanere bygget i 1528 kirke her. Johanitterne lette etter en strategisk gunstig beliggende hovedstad for Malta, og i 1532 falt valget på Birgu. Byen etterfulgte da den gamle hovedstaden Mdina. Johanitterne gjorde Laurentiuskirken (etter Laurentius av Roma) til sin klosterkirke. De bygget et hospital og flere herberger. Ettersom de forventet invasjon av tyrkerne bygget de befestninger. I den store beleiringen av Malta i 1565 spilte Birgu og dets Fort St. Angelo en avgjørende rolle. For sin rolle i beleiringen fikk byen navnet Citta Vittoriosa (den seierrike byen), et navn som er i bruk også idag sammen med navnet Birgu.

Johanitterne grunnla Valletta og i 1571 overtok Valletta som hovedstad. Birgu beholdt sin viktige forsvarsstrategiske posisjon. Millitæranleggene ble videreutviklet. Dockyard Creek ble havnen for ordenens flåte. Pave Gregor XIII gjorde i 1574, som en erstatning for hovedstadsfunksjonen, Birgu til residens for Maltas inkvisitor. Dette varte til 1798.

Lorenzo Gafà, som har tegnet mange kirker på Malta, fikk i 1681 oppdrag fra Johanitterne for nybygg av Laurentius kirken. Den stod ferdig i 1697. Malterserordenen tapte for Napoleon i 1798. Allerede i 1800 ble hans tropper fordrevet av britene som besatte Malta. De utvidet havnen i Birgu og bygget et viktig verft der. Dette ble under andre verdenskrig utsatt for bombing fra italienske og tyske fly, med store ødeleggelser også i boligområdene rundt.

I 1979 forlot de siste britiske soldatene Birgu, og idag er det et frihetsmonument utenfor Laurentius kirken. I Dockyard Creeek ble det i 2005 anlagt en lystbåthavn som har plass til over hundre lystbåter.

## Referanser


## Eksterne lenker
*
Malaysia under Sommer-OL 1964

**Malaysia under Sommer-OL 1964**. Fem sportsutøvere fra Malaysia deltok i sykling under Sommer-OL 1964 i Tokyo. De vant ikke noen medaljer.

## Medaljer

## Eksterne lenker
* OL-resultater på Sports-reference.com
Tsjad under Sommer-OL 1964

**Tsjad under Sommer-OL 1964**. To mannlige sportsutøvere fra Tsjad deltok i friidrett under Sommer-OL 1964 i Tokyo. Det var første gangen som Tsjad deltok i et OL, de vant ingen medaljer.

## Medaljer

## Eksterne lenker
* Resultater og profilside  på sports-reference.com
Nord-Rhodesia under Sommer-OL 1964

**Nord-Rhodesia under Sommer-OL 1964**. Tolv sportsutøvere fra Nord-Rhodesia (nåværende Zambia) deltok i fem sporter under Sommer-OL 1964 i Tokyo. Det var første gangen som Nord-Rhodesia deltok i et OL, de vant ikke noen medaljer.

## Medaljer

## Referanser


## Eksterne lenker
* Nord-Rhodesias OL-statistikk på Olympedia.org
* Resultater og profilside  på sports-reference.com
De polare sonene

**De polare sonene** er et begrep som omfatter de geografiske områdene nord (den nordlige polare sonen) og sør (den sørlige polare sonen) for polarsirklene. Dette er i hovedsak områder med arktisk klima, som typisk kan deles inn i klimasonene polarklima, subpolarklima og tundraklima. Klimasonene er imidlertid ikke synonyme med polarsirklenes utbredelse, men varierer i henhold til flere faktorer, blant annet havstrømmene.

I områder med polarklima preges naturen gjerne av gammel havis og evig snø langs kysten, mens innlandet gjerne preges av steinørken og mengder av is og snø.

I områder med subpolarklima preges naturen gjerne av mose og lav og har ingen regelmessig vekstsesong.

I områder med tundraklima preges naturen gjerne av lyng, urter og gress og har typisk kort vekstsesong.

Kombinasjonen av lav temperatur og permafrost i de polare sonene medfører dårlige vekstvilkår for vegetasjon.

### Bosetninger/byer som ligger i polar sonene

* Longyearbyen
* Ny-Ålesund

## Referanser


## Se også
* Geografisk pol
* Nordpolen
* Sydpolen
Lawalde

**Lawalde** er en kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen har 2&nbsp;053 innbyggere (31. desember 2008) og er en del av forvaltningsfellesskapet Löbau.

Lawalde ligger omkring 5 km sørvest for Löbau midt i det vernede landskapet Lausitzer Berland. Høyeste punkt er Hochstein (542 m) og Kötschauer Berg (467 m). Bundesstraße 178 går øst for kommunen. Gjennom stedet flyter *Laubaer Wasser* som er en side-elv til Litte.

Den 1. mars 1994 ble de to tidligere kommunene Kleindehsa og Lauba innlemmet i Lawalde. Lawalde er første gang omtalt i 1290 av forpakteren Friedrich (Frisco) von Lewenwalde, som stedet er oppkalt etter. Kleindehsa omtales første gang i en handelsavtale fra 1242.

Lawalde ble i mars 1998 tidelt den offisielle tittelen «statlig anerkjent turiststed».

Lawalde var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den en del av Landkreis Görlitz.

## Referanser


## Eksterne lenker
*
Kongo under Sommer-OL 1964

**Kongo under Sommer-OL 1964**. Republikken Kongo deltok for første gang i et OL 1964 i Tokyo. De vant ikke noen medaljer.

## Medaljer

    
## Eksterne lenker
* Resultater og profilside  på sports-reference.com
Mongolia under Sommer-OL 1964

**Mongolia under Sommer-OL 1964**. Tjueen sportsutøvere, sytten menn og fire kvinner fra Mongolia deltok under Sommer-OL 1964 i Tokyo. Det var første gangen som Mongolia deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Mullah Akhtar Mohammad Osmani

**Mullah Akhtar Mohammad Osmani** (fødselsdato ukjent, drept 19. desember 2006) var en høytstående leder av Taliban. Osmani ble i 2001 regnet som den nest mektigste i Taliban etter Mullah Omar. Det er blitt hevdet at han var nært assosiert med Osama bin Laden. 

Kort tid etter angrepene den 11. september 2001 hadde CIA-offiser Robert Grenier flere møter med Osmani får å tilby Taliban-kommandanten muligheten til å overgi Osama bin Laden til amerikanerne.

## Dødsfall
Osmani ble drept i et amerikansk flyangrep den 19. desember 2006 mens han kjørte firehjulstrekker i Helmand-provinsen. Osmani hadde blitt oppsporet av fly fra Royal Air Force som hadde overvåket satellittelefonen hans. Også to andre Taliban-krigere ble drept i angrepet. 

Talsmenn for Taliban hadde i utgangspunktet benektet på det kraftigste at Osmani i det helt tatt var død. De hevdet i stedet at luftangrepet i stedet hadde drept en annen og laverestående Taliban-leder som het Abdul Zahir. Imidlertid ble det bekreftet flere dager senere at det virkelig var Osmani som var blitt drept i angrepet.

## Referanser
Knut Larsen Høisen

**Knut Larsen Høisen** (født 1799, død 4. mai 1882 i Bardu), kjent som **Høs-Knut** eller bare **Høsen**, var en norsk møbelsnekker fra Os i Østerdalen. Foreldrene hans het Lars Knutsen Høisen og Ågot Bersvenndatter Breen. Faren var også en meget dyktig snekker og Knut gikk antagelig i lære hos ham. I 1818-1819 innreder de hovedbygningen på gården Holm sammen.

Knut Høisen er særlig kjent for å ha laget mange skatoller, og professor Johan Meyer mente at det var Knut Høisen som innførte skatollet til Nord-Østerdalen rundt 1820. Han nummererte skatollene sine, og det høyeste nummeret som er kjent er 115. Han lagde også mange dør- og vindusomramminger, senger, kister og klokkeskap som fortsatt finnes i Nord-Østerdalen og Bardu-området. På Åshaugen i Vingelsåsen i Tolga holdt han på i to år og lagde omramminger på dører og vinduer, innvendig paneling og flere skatoll, skap og andre møbler. Han var også delaktig i innredningen av Tolga kirke og Os kirke, Os i Østerdalen. På sine eldre dager flyttet han til Bardu, der han bodde hos søsteren Olava og svogeren Jon Jonsen Hansel. Han fortsatte som snekker der til han døde i 1882.

## Referanser
Brit Berggreen

**Brit Berggreen** (født 16. mai 1940 i Re) er professor emerita i etnologi ved Universitetet i Bergen. Som etnolog og sakprosaforfatter har hun særlig forsket på kystkultur og kjønnsroller i norsk folkelig kultur. Hun er oppvokst i Horten.

## Karriere
Hun har studert engelsk og nordisk filologi og har magistergrad i etnologi fra Universitetet i Oslo (1972) med avhandling om seilmakerhåndverket på Skagerrakkysten i siste del av seilskutetida. Hun har også doktorgrad (1991) fra samme sted, med avhandlingen *Idealmønstre og realmønstre – kryssing av kjønnsrollegrenser i norsk bondekultur ca. 1850 – 1920*. 
Hun har drevet med forskning innen maritim kultur, barneforskning, nasjonal identitet, og siden 2005, antikkens betydning for europeisk modernitet.

Hun har tidligere vært ansatt ved Norsk Maritimt Museum, Institutt for etnologi ved Universitetet i Oslo og var forsker og prosjektleder ved Norsk Senter for Barneforskning ved NTNU. I tillegg har hun vært vikarierende forskningsleder ved Senter for tverrfaglig kjønnsforskning ved Universitetet i Oslo. Hun har vært professor emerita ved Universitetet i Bergen siden 2004.

Hun har vært gjesteforsker ved University of Washington, Burke Museum of Natural History and Culture og University of North Carolina at Chapel Hill i USA, samt *Etnologiska institutionen* ved Lunds universitet i Sverige. Hun var bosatt i Hellas i fem år som forsker ved Det norske institutt i Athen.

## Bibliografi
* *Norsk sjøfart*—hovedredaktør samme sammen med Bård Koltveit og Arne Emil Christensen jr.. *Norsk,sjøfart* I-II.
* *Kystens kvinner – kystens bønder* i verket Norges kulturhistorie bind 5. Aschehoug, 1980.
* 1982 *Det kvinnelige jordbrukssystemet og kvinner som bønder i det førindustrielle Norge* I Andre linjer. 
* 1984 *The female peasant and the male peasant : division of labour in traditional Norway* i Ethnologia Scandinavica. 
* 1989 *Da kulturen kom til Norge* Digital utgave i Bokylla.no
* 1990 A nation in need of a culture : on the peasantry and the elite in Norway's formative yeas after 1814 Digital utgave i Bokylla.no
* 2015 Det maritime blikket – fra Sogn til Sognefjord. I  Langs kysten. Gude og hans elever omkring 1870. Oslo (Nasjonalgalleriet):11-26

## Litteratur
*
VM i skiflyging 1988

**[[VM i skiflyging|Verdensmesterskapet i skiflyging]] 1988** ble arrangert i Oberstdorf, Vest-Tyskland fra 11. til 13. mars 1988.

Kvalifiseringen fredag 11. mars måtte avlyses på grunn av vedvarende, kraftig snøvær. Snøværet fortsatte på lørdag, og juryen besluttet at den første konkurransedagen skulle avlyses, men at det skulle avvikles en treningsomgang. Snøfallet gjorde imidlertid sporet i tilløpet humpete, og treningsomgangen ble avlyst etter at noen prøvehoppere hadde hoppet.

Lørdag kveld fikk organisasjonskomiteen for VM beskjed om at alle veiene i dalene rundt Oberstdorf, inkludert veien gjennom Birgsautal forbi skiflygingsbakken, måtte stenges på grunn av snøskredfaren. Man greide likevel å åpne veien fra Oberstdorf sentrum opp til skiflygingsbakken i løpet av natta.

Søndag var været bedre, og man greide å gjennomføre både en kvalifiseringsomgang og tre konkurranseomganger, hvorav de to beste talte i mesterskapet. Verdensmester Ole Gunnar Fidjestøls to tellende hopp var på 178 og 181 meter.

## Bakken
Heini Klopfer-bakken hadde K-punkt 182 meter. Bakkerekorden var 185 meter, satt av Matti Nykänen (Finland) 17. mars 1984. Hoppet var verdensrekord da det ble gjort.

## Resultater

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 371 og 387
*FIS: Resultater (ufullstendig)
Cospicua

**Cospicua** (maltesisk:**Ċittà Cospicua** eller **Bormla**) er en by på nordkysten av øya Malta. Byen er den største av de såkalte *Three Cities* som ligger ved *Grand Harbour*. Cospicua ligger mellom de to andre som er Birgu (eller Vittoriosa) og Isla (eller Senglea). Cospicua ligger innerst i *Dockyard Creek*.

Folketellingen i 2011 viste et innbyggertall på .

## Referanser


## Eksterne lenker
*
Ika (språk)

**Ika** (*ika*, *bintucua*), også kjent som **arhuaco**, er et chibchansk språk som snakkes av omtrent 14&nbsp;300 mennesker i Sierra Nevada de Santa Marta i det nordlige Colombia. Rundt 90 prosent av talerne er enspråklige.

## Eksterne lenker
*
Oppdag Groruddalen!

***Oppdag Groruddalen! En kulturhistorisk guide*** er ei bok utgitt av Byantikvaren i Oslo. Boken ble finansiert av Groruddalssatsingen, og er skrevet av Gry Eliesen og Thomas Overvaag Lie fra Byantikvaren i Oslo, Lars Emil Hansen fra Oslo Museum, Bjørn Henry Syversen fra *Groruddalen historielag* og Jørn Linnerud fra bydel Grorud. Boka tar for seg Groruddalens historie og utvikling, samt kjente og mer ukjente severdigheter.

Boka ble lansert av miljøvern- og utviklingsminister Erik Solheim den 17. mars 2010 på Veitvet senter. Veitvet er omtalt som den første komplette drabantbyen i Groruddalen, og valget av sted kom derav. Boka gikk gratis ut i posten til alle 63 ooo husstander i Groruddalen.

## Innhold

Boka er delt i fem kapittel som omtaler ulike geografiske områder i Groruddalen innenfor de fire bydelene Alna, Bjerke, Grorud og Stovner. Bokens har en form av oppslagsverk, med korte presise tekster fra de ulike områder og severdigheter. Mellom forord og første kapittel er det lagt til femten sider med historisk gjennomgang. Boken er utstyrt med et alfabetisk søkeregister.

## Bakgrunn
Boken er ment som et av flere tiltak i arbeidet med å bedre dalens omdømme og historieforståelse, men også ment å styrke den lokale stedsidentiteten.

## Omtale
* lokalavisen.no: ''Hårfin boklansering'' (18. mars 2010)

## Digital utgave
*Oppdag Groruddalen - En kulturhistorisk guide* er også lansert med nettutgave på www.oppdaggroruddalen.no. 

## Referanser


## Eksterne lenker
* ''Oppdag Groruddalen - En kulturhistorisk guide''
Rosenbach (Oberlausitz)

**Rosenbach** er en kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;681 innbyggere (31. desember 2008) og er en del av forvaltningsfellesskapet Löbau.

Rosenbach ble opprettet den 1. januar 1994 gjennom en sammenslåing av de to tidligere kommunene Bischdorf og Herwigsdorf.

Rosenbach ligger ca 5 km øst for Löbau i en høyde på mellom 237 og 350 meter over havet. Bundesstraße 6 og banestrekningen Görlitz–Dresden passerer nord for kommunen. Det høyeste punktet i kommunen er det 455 meter høye fjellet Rotstein.

Kommunen er inndelt i de fire distriktene Bischdorf (sorbisk: *Biskopice*), Oberbischdorf, Steinberg og Herwigsdorf.

Rosenbach var en kommune i Landkreis Löbau fra 1. januar til 1. august 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Bilder

Fil:Bischdorf kirche.jpg|Bischdorf kirke og den gamle skolen
Fil:Bischdorf mittelmühle.jpg|Mittelmühle hotell og gjestgiveri i Bischdorf
Fil:Herwigdorf große eiche.jpg|*Große Eiche*, en fredet 1000 år gammel eik i Herwigsdorf


## Referanser


## Eksterne lenker
*
Sigurd Erixon

**Sigurd Emanuel Erixon** (født 26. mars 1888, død 18. februar 1968) var en svensk etnolog og kulturhistoriker.

Erixon var den svenske etnologiens lederskikkelse i fagets oppbyggingsperiode, første halvdel av 1900-tallet. En hel generasjon av svenske etnologer hadde ham som lærer. Erixon ble amanuensis ved Nordiska museet i 1914. I 1925 ble han fil.lic. i Uppsala, og  fil. hedersdoktor 1927.

Erixon har utført et omfattende og grunnleggende arbeid for svensk etnologi, særlig innen emnene byggeskikk og samfunn. Han har skrevet en rekke viktige artikler, publisert bl.a. i Nordiska Museets årbok *Fataburen* og i tidsskriftene *Rig* og *Ymer*.

Erixon utførte et omfattende arbeid ved allmueavdelingen på Nordiska museet. 
Han arbeidet også atskillig for ulike svenske hembygdsmuseer, og han redigerte bokverket *Svenska kulturbilder* (1929ff) og var redaksjonssekretær for verket *[[Kulturhistorisk leksikon for nordisk middelalder]]*.

På 1960-tallet gjennomgikk svensk etnologi det som Karl-Olov Arnstberg kaller et paradigmeskifte. Etter dette har Sigurd Erixon mer og mer forsvunnet fra pensumlistene i faget.

## Referanser


## Eksterne lenker
* "Etnologins kulturhistoriska vändningar" av Birgitta Svensson
* Folklovsarkivet och Sigurd Erixon
* Nordiska museet och Sigurd Erixon
* "Ynglingalaget" ''Fataburen'' 1921
Kalvehavebanen

**Kalvehavebanen** var en dansk privat jernbanestrekning mellom Vordingborg og Kalvehave.

## Linjekart

|}

## Kilder
* Privat side om Kalvehavebanen
* Eisenbahn- und Verkehrsatlas von Europa, J. J. Arnd, Leipzig 1897.
Tim Jones

**Tim Jones** (født 16. desember 1987) er en kjelkehockeyspiller fra USA. 

Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.  

## Eksterne lenker
* Profil på Vancouver 2010
* Profil på www.usahockey.com
Uranienborg (museum)

**Uranienborg**, Roald Amundsens vei 192, Nordre Follo kommune, er Roald Amundsens tidligere hjem.

Etter ekspedisjonen gjennom Nordvestpassasjen 1903-06 plasserte han i 1908 noe av overskuddet i et eget hus. Ikke noe slott, men en romslig ungkarsvilla i sveitserstil ved Bunnefjorden. Roald Amundsen vokste opp i Uranienborgveien 9 bak Slottet i Kristiania og døpte det nyinnkjøpte huset for *Uranienborg*. 

Uranienborg står slik Amundsen forlot det da han dro på sin siste ekspedisjon. Huset er i dag museum, og en omvisning i sveitservillaen gir et godt innblikk i hans liv. Museet holder åpent for publikum fra 15. mai til 15. september. Statuen i haven ble avduket i 1972 på 100-årsdagen for Roald Amundsens fødsel.

Roald Amundsen kjøpte stedet i 1908 og hadde dette som sin faste adresse i Norge helt fram til han forsvant med Latham. Navnet Amundsen ga stedet kan være inspirert av Uranienborgveien 9 på Frogner i Oslo hvor Amundsenfamilien bodde etter at de flyttet fra Tomta i Nordre Borge i 1872.

Uranienborg i Svartskog er meget utilgjengelig fra landsiden, særlig på vinterføre. Men med nærhet til fjorden og anløpene til Bunnefjordbåtene var avstanden inn til Kristiania overkommelig.

*Uranien-* er en dansk avledning brukt i sammensatte navn, her etter navnet til den greske gudinne Urania. Den danske astronomen Tycho Brahe bygde i 1580 på øya Ven i Øresund et observatorium som han kalte Uranienborg. I overført betydning betyr det *god utsikt*.

## Referanser

## Eksterne lenker
*
Dicyrtomidae

* *[[Calvatomina]]*
* *[[Dicyrtoma]]*
* *[[Dicyrtomina]]*
* *[[Jordanathrix]]*
* *[[Ptenothrix]]*

**Dicyrtomidae** er en stor familie med seksbeinte leddyr som hører til ordenen spretthaler (Collembola). 

## Utseende
Spretthaler av kulespretthale-typen. Kroppen er nesten kulerund og ofte ganske fargerik, rosa er en vanlig farge. Hodet er stort, antennene fire-leddete, omtrent så lange som kroppen, det fjerde leddet er mye kortere enn det tredje. Fasettøynene er nokså store til spretthaler å være, mørke på farge. Bakkroppen har en del lange, lyse hår.

## Levevis

## Utbredelse
Familien er utbredt i alle verdensdeler, med flest arter i Sørøst-Asia.

## Systematisk inndeling / utvalgte slekter og europeiske arter

* Hexapoda (seksbeinte leddyr)
** **[[gjemtkjevinger]]** (Entognatha)
*** Spretthaler (Collembola)
**** Underorden Symphypleona
***** Familien Dicyrtomidae
****** Slekten *[[Bothriovulsus]]*
****** Slekten *[[Calvatomina]]* Yosii, 1966 – én art i Europa
****** Slekten *[[Dicyrtoma]]* Bourlet, 1842 – 3 arter i Europa
****** Slekten *[[Dicyrtomina]]* Börner, 1903 – 4 arter i Europa. I Norge:
******* *[[Dicyrtoma minuta]]* (O. Fabricius, 1783)
******* *[[Dicyrtoma ornata]]* (Nicolet, 1842)
******* *[[Dicyrtoma saundersi]]* (Lubbock, 1862)
****** Slekten *[[Gibberathrix]]*
****** Slekten *[[Jordanathrix]]* Bretfeld & Arbea, 1999 – én art i Europa
****** Slekten *[[Papirioides]]*
****** Slekten *[[Ptenothrix]]* Börner, 1906 – 6 arter i Europa

## Kilder
* Fauna Europaea, utbredelsesdatabase over europeiske dyr 
* Checklist of the Collembola – Sjekkliste over verdens spretthaler

## Eksterne lenker
* 
* Dicyrtomidae på Tree of life 
* Bilde av ''Dicyrtomina'' sp.
* Bildegalleri over nordamerikanske arter
Bestikkregning

**Bestikkregning** er en klassisk metode innen sjøfart og luftfart som kan benyttes for å estimere et fartøys posisjon. Om man vet hvor langt og i hvilken retning man har forflyttet seg fra en kjent posisjon kan man beregne sin nåværende posisjon. De klassiske hjelpemidlene er en logg (hastighetsmåler), klokke og magnetisk kompass. Disse er alle belemret med unøyaktigheter. Loggen måler hastigheten gjennom vannet, men har ingen indikasjon for havstrømmer, de tidlige klokkene var unøyaktige i sjøgang og magnetkompasset kan påvirkes av misvisning, deviasjon og tilfeldig endring i deviasjon grunnet magnetisk last. En hadde heller ingen avlesning for avdrift grunnet vind. Med tabeller kunne en korrigere noe for feilene, men etter som tiden gikk fra sist sikre posisjon som ble oppnådd ved astronomisk navigasjon, ville avviket fra beregnet posisjon og til virkelig posisjon kunne bli betydelig.

Ved tilgang på rimelig og svært presis satellittnavigasjon som det amerikanske GPS, er tradisjonell bestikkregning ikke lenger brukt av profesjonelle navigatører. Likevel er det vanlig at jordomseilere lærer seg stjernenavigasjon og har de nødvendige tabeller ombord som en reserveløsning dersom de elektroniske instrumentene faller ut. 

En moderne versjon av bestikkregning finner en i systemer basert på  treghetsnavigasjon. Med bedre sensorer og datamaskiner har en her et automatisk bestikksystem som kan brukes med større nøyaktighet og over lengre tid. Treghetsnavigasjon benyttes derfor som reserve både til sjøss og av fly, særlig i polare strøk. I militær sammenheng er treghetsnavigasjon av interesse da et slikt system ikke kan forstyrres av fienden og en sender ikke noe navigasjonssignal som fienden kan oppfatte.  

## Litteratur

* Ditlefsen, Reidar *Navigasjon, Terrestrisk og astronomisk navigasjon*, Aschehoug (1990), ISBN 82-03-12764-9
Tehreek-e-Nafaz-e-Shariat-e-Mohammadi

**Tehreek-e-Nafaz-e-Shariat-e-Mohammadi** (TNSM) betyr *Bevegelsen for Håndhevelse av islamsk lov* og er en militant gruppering med tilhold i Pakistan. 

Gruppen har som målsetting å håndheve de islamske sharia-lovene i Pakistan. Denne opprørsgruppen tok over mye av Swatdalen i 2007. Den ble grunnlagt av Sufi Mohammad i 1992 etter at han brøt med terrorgruppen Jamaat-e-Islami

Organisasjon ble forbudt av daværende president Pervez Musharraf nesten med en gang gruppen ble grunnlagt. Organisasjonen er mest aktiv i områdene langs grensen mellom Pakistan og nabolandet Afghanistan. Spesielt aktive er de i Swatdalen og Malakand men også i Dargai og Chenagai. Gruppen støtter og samarbeider ofte med andre terrorgrupper som Taliban og Al-Qaida i nabolandet Afghanistan. 

Gruppen har flere ganger blitt beskrevet som «en av de farligste religiøse militante grupperingene» som holder til i Pakistan. Grunnleggeren deres Sufi Mohammad ble fengslet kort tid etter grunnleggelsen av TNSM. Arrestasjonen og fengslingen skjedde etter at han hadde sendt tusenvis av frivillige pakistanere til Afghanistan for å slåss mot de USA-ledene koalisjonsstyrkene. 

Da Mohammad ble satt i fengsel overtok Maulana Fazlullah –  sønnens svigersønn – ledelsen av gruppen. Sufi Muhammed ble løslatt igjen i 2008 etter at han vedtatt at han ikke skulle gripe til voldelige midler mot myndighetene igjen. 

Som en del av gruppens hovedmål angående håndhevelsen av sharia-lovene så har gruppen gjentatte ganger bombet forskjellige jente-skoler og de har plassert bomber i butikker som blant annet selger filmer og musikk. Fazlullah har også brukt mange av sine radiosendinger for å oppfordre jenter som fremdeles går på skole om å ha hele kroppen dekket med hijab og aller helst burka.

Gruppen har i en av sine akjsoner blant annet brukt store mengder dynamitt for å ødelegge ansiktet på en 23 fot høy kolossal statue av en sittende Buddha. Så sent som i januar 2009 hadde Tehreek-e-Nafaz-e-Shariat-e-Mohammadi etablert flere islamske domstoler som håndhever de strenge sharia-lovene og som sørger for at folk som våger å krenke islams strenge æreskodekser blir hardt straffet.